250 ने ली दीक्षा, मुंडन-उपनयन संस्कार हुए
प्रज्ञा पुराण व महायज्ञ : दीप यज्ञ का साथ 5 दिनी कार्यक्रम का समापन
भास्कर संवाददाता | कालमुखी
अखिल विश्व गायत्री परिवार शांतिकुंज हरिद्वार के तत्वावधान में कालमुखी में पांच दिन प्रज्ञा पुराण तथा 24 कुंडीय गायत्री महायज्ञ 25 फरवरी से 1 मार्च तक संपन्न हुआ। इस दौरान 250 भक्तों ने गुरु दीक्षा ली। बच्चों के जन्म दिवस, मुंडन तथा उपनयन (जनेऊ) संस्कार भी कराए गए। बुधवार शाम दीप महायज्ञ के साथ समापन हुआ।
प्रज्ञा पुराण कथा के समापन दिवस वक्ता नरेंद्र ठाकुर ने कहा प्राचीन समय में राक्षस शरीर धारण कर देवताओं के कार्यों में बाधा पैदा करते थे। आज के समय दुर्बुद्धि और दुश्चिंतन के के रूप में यह राक्षस मानवीय विचारों में समाहित हो रहे हैं। इनके समाधान के लिए सद्कर्म और श्रेष्ठ चिंतन की आवश्यकता है। जो नि:स्वार्थ भाव से ईश्वर का कार्य करते हैं उन्हीं का इतिहास लिखा जाता है। भजन मंडली की प्रस्तुति महाकाल की निकली सवारी, आओ साथ हो जाएं... पर श्रोता झूम उठे।
साधना केंद्र के लिए भूखंड दान किया
प्रज्ञा पुराण से प्रेरित होकर ग्राम दियानतपुरा के हरीराम यादव ने साधना केंद्र स्थापित करने के लिए 2400 वर्गफीट भूखंड दान करने की घोषणा की। केंद्र से गायत्री परिवार की गतिविधियां संचालित की जाएंगी। इस मौके पर उपजोन समन्वयक मदनलाल वरान, मूंदी शक्तिपीठ के डॉ. मधुसूदन गीते, उम्मेदसिंह सोलंकी, ब्रजेश पटेल, पन्नालाल बिर्ला, सोहन गुर्जर, महावीर मुकाती, जयश्री बहन सहित खंडवा-खरगोन के ग्रामीण उपस्थित थे। आयोजन के लिए सुभाष गुप्ता ने गायत्री परिजन का आभार माना।
बुधवार शाम को दीप महायज्ञ के साथ प्रज्ञा पुराण तथा महायज्ञ का समापन हुआ।
hin_Deva awa_Deva mai_Deva hin_Deva hin_Deva hin_Deva hin_Deva mai_Deva